Opdatering: Politiet meddeler nu, at man er i kontakt med drengen, og at han er i god behold. Læs mere her.

Aabenraa: I næsten et døgn har politiet søgt efter en 15-årig dreng, der er på ukendt vis har forladt psykiatrisk afdeling på Aabenraa Sygehus.

- Vi leder stadig med lys og lygte, fortæller vagtchefen for Syd- og Sønderjyllands Politi lørdag morgen.

Politiet fik i løbet af fredagen grund til at tro, at den 15-årige er draget mod Haderslev-området, så efterforskningen har været centreret omkring Aabenraa og Haderslev.

Syd- og Sønderjyllands Politi sendte et signalement ud på drengen, hvor han beskrives som 180 centimeter høj, almindelig af bygning og med kort, mørkt hår. Han er iført en hvid t-shirt og jeans.

Politiet oplyste også, at drengen er selvmordstruet. Om eftermiddagen sendte den 15-årige en snapchat-besked, og det er indtil videre det seneste livstegn fra ham.

Ligger man inde med oplysninger om den 15-årige, så kan man kontakte politiet på telefon 114.